
Қазақстан Республикасы 
Ұлттық экономика министрлігі Статистика комитеті төрағасының 
2019 жылғы «5» ақпандағы 
№ 19 бұйрығына 10-қосымша

«Пошта мен курьерлік қызмет және байланыс қызметтері 
туралы есеп» (индексі 3-байланыс, кезеңділігі айлық) жалпымемлекеттік статистикалық байқаудың статистикалық нысанын толтыру жөніндегі нұсқаулық

1. Осы «Пошта мен курьерлік қызмет және байланыс қызметтері туралы есеп» (индексі 3-байланыс, кезеңділігі айлық) жалпымемлекеттік статистикалық байқаудың статистикалық нысаны бойынша толтыру жөніндегі нұсқаулық (бұдан әрі – Нұсқаулық) «Мемлекеттік статистика туралы» Қазақстан Республикасы Заңының (бұдан әрі - Заң) 12-бабының 8) тармақшасына сәйкес әзірленген және «Пошта мен курьерлік қызметі және байланыс қызметтері туралы есеп» (индексі 3-байланыс, кезеңділігі айлық) жалпымемлекеттік статистикалық байқаудың статистикалық нысанын (бұдан әрі – статистикалық нысан) толтыруды нақтылайды.
2. Осы Нұсқаулықта Заңда айқындалған ұғымдар және келесі анықтамалар пайдаланылады:
1) абонент – байланыс қызметтерін көрсетуге шарт жасасылған жеке немесе заңды тұлға;
2) байланыс қызметтері – пошта және арнаулы жөнелтілімдерді, пошталық ақша аударымдарын немесе телекоммуникация хабарламаларын қабылдау, өңдеу, сақтау, беру, тасымалдау, жеткізу жөніндегі қызмет; 
3) курьерлік пошта байланысының көрсетілетін қызметтері – курьер көрсететін, тіркелетін пошта жөнелтілімдерін қабылдау, тасымалдау және табыс ету бойынша көрсетілетін қызметтер;
4) қалааралық телефон байланысы – жергілікті телефон байланысын қоспағандағы Қазақстан Республикасы аумағында орналасқан пайдаланушылар арасындағы телефон байланысы; 
5) пошта байланысы – пошта және арнайы жөнелтілімдерді қабылдау, өңдеу, тасымалдау және жеткізу, сондай-ақ поштамен ақша аудару;
6) пошта қызметі – пошта желiлерi арқылы пошта байланысының көрсетілетін қызметтерін ұсыну; 
7) ұялы байланыс – қызмет көрсетілетін аумақты бірқатар ұяшықтарға бөлуді пайдаланатын, абонент ұяшықтан ұяшыққа өткен кезде байланыстың үзіліссіз болу мүмкіндігін қамтамасыз ететін және радиотолқындар арқылы көбінесе сөйлесу түрінде берілетін екіжақты (көпжақты) ақпарат алмасуға арналған электр байланысының түрі;
8) халықаралық телефон байланысы – Қазақстан Республикасының аумағында және басқа мемлекеттің аумағында орналасқан байланыс қызметтерін пайдаланушылар арасындағы телефон байланысы.
3. Құндық көріністегі барлық көрсеткіштер қосылған құнға салықты есепке алусыз, бір ондық белгісімен мың теңгеде көрсетіледі. 
Егер заңды тұлғаның филиалына, өкілдігіне немесе өзге де оқшауланған құрылымдық бөлімшесіне статистикалық нысанды ұсыну жөніндегі өкілеттіктер берілген болса, ол осы статистикалық нысанды өзінің орналасқан жері бойынша мемлекеттік статистика органдарына ұсынады. Егер филиалдың, өкілдіктің немесе өзге де оқшауланған құрылымдық бөлімшенің статистикалық нысанды ұсыну жөніндегі өкілеттіктері болмаса, заңды тұлға статистикалық нысанды мемлекеттік статистика органдарына өзінің орналасқан жері бойынша филиалдары, өкілдіктері және өзге де оқшауланған құрылымдық бөлімшелері бөлінісінде, олардың орналасқан жерін көрсете отырып ұсынады.
4. 2-бөлімде кәсіпорын қызметінің негізгі және қосалқы түрлері бойынша көрсетілген пошта және курьерлік қызметтің құндық көріністегі көлеміне есепті айда көрсетілген қызметтерге ақша төлемдерінің түскен күніне қарамастан, есепті айда халыққа және заңды тұлғаларға көрсетілген қызмет көлемі енеді. Пошта қызметтерінің көлеміне құндық көріністе ішкі және халықаралық пошта жөнелтілімдерінің барлық түрлері қосылады, соның ішінде:
1) пошта төлемдерінің сатылған белгілері;
2) жазбаша хат-хабарлар (EMS (Express Mail Service бұдан әрі – EMS) жөнелтілімдері және арнайы байланыс жөнелтілімдерін қоспағанда);
3) жеткізілген түбіртек хабарламалар, зейнетақылық үзінді көшірмелері;
4) сәлемдемелер (EMS жөнелтілімдері және арнайы байланыс жөнелтілімдерін қоспағанда);
5) бандерольдер, ұсақ пакеттер;
6) шарт негізінде мерзімді басылымдар (жеткізу, жіберу, жөнелту);
7) пошта бөлімшелерінің қызметтері (өнімді өткізуден түскен табыстар), филателиялық өнім, ашық хаттар, конверттер, ыдыс және ыдыс материалдар, қатаң есептілік бланкілері және өзге де тауарлар;
8) өзге де пошта қызметтері: телеграммаларды қабылдау және жөнелту, арнайы байланыстың қосымша қызметтері, қосымша пошта қызметтері, пошталық жөнелтілімдерді қайтару, EMS жөнелтілімдерінің, арнайы байланыстың қызметтері, ірі көлемді пошта жөнелтілімдерін жеткізу және жіберу бойынша пошта қызметтері, «Директ-мейл» пошта қызметтері және басқа топтамаларға енгізілмеген өзге де көрсетілетін қызметтер.
EMS арқылы жедел түрдегі пошта жөнелтілімдеріне жедел түрде өңделетін және жеткізілетін хаттар (пакеттер) және жіберілімдер жатады.
Пошта байланысы қызметтерінің көлеміне ақша аударымдарымен байланысты қызметтер көлемі қосылмайды, себебі Экономикалық қызмет түрлерінің жалпы жіктеуішіне сәйкес пошталық жинақтау банктерінің қызметтері, сонымен қатар пошталық ақша аударымдары саласындағы қызметтер өзге де ақшалай делдалдық– 64.19 класына жатады.
5. 3-бөлімнің 1-жолында кәсіпорын қызметінің негізгі және қосалқы түрлері бойынша көрсетілген байланыс қызметінің құндық көріністегі көлеміне есепті айда көрсетілген қызметтерге ақшаның түскен күніне қарамастан, есепті айда халыққа, кәсіпорындарға, ұйымдарға және басқа топтарға көрсетілген қызмет көлемі енеді.
3-бөлімнің 1.1-жолда қалааралық және халықаралық телефон байланысының қызмет көрсетуі алдын-ала тапсырыс беру бойынша қалааралық және халықаралық телефон арқылы сөйлесулерді, жедел тариф бойынша сөйлесулер, таксофон көмегі арқылы сөйлесулер, қосымша көрсетілетін қызметтер (сөйлесу пунктіне шақыру туралы абоненттің мекенжайы немесе телефоны бойынша хабарландырулар, басқа қаладағы телефон нөмірі туралы анықтамаларды беру, сөйлесулерді басқа мекенжайға жолдау) ұсыну бойынша қызметтерді қамтиды.
3-бөлімнің 1.2-жолда жергілікті телефон байланысы қызметтеріне қалалық (жергілікті) телефонизацияланған аймақтар (облыстар) арасындағы байланысты орнату және ұстауға қажетті қосу (қайта қосу) және беру (деректер мен хабарламаларды) бойынша көрсетілетін қызметтерді қамтиды.
Жергілікті телефон байланысы Қазақстан Республикасының аумағында орналасқан бір елді мекендегі абоненттер арасындағы телефон байланысын білдіреді.
Осы көрсетілетін қызметтер телефондарды жеке және ұжымдық (сәйкес төлемақымен) пайдалануды қарастырады. Сонымен қатар осыған телефондық аппараттарды орнату (қайта орнату), жөндеу және ауыстыру (нөмірді анықтай алатын немесе нөмірді анықтай алмайтын негізгі және параллельді), абонент нөмірін ауыстыру, қалалық телефон байланысындағы ақауларды жөндеу және өзге де қосымша көрсетілетін қызметтер бойынша (күзет дабылдамасының қосылуы, қосымша телефон шалулар, жарық дабылдамасы және тағы басқа) көрсетілетін қызметтер жатқызылады.
3-бөлімнің 1.3-жолда сымды және сымсыз телекоммуникациялық желілер арқылы деректерді беру бойынша көрсетілетін қызметтер көлеміне бірдей немесе әртүрлі сызбалары бар жабдықтарды (құрылғыларды) түпкілікті пунктілер арасындағы деректерді беру бойынша желілік қызметтер кіреді. Деректерді беру (және қабылдау) бойынша көрсетілетін қызметтер жалпы қолжетімді, сондай-ақ белгіленген (тұтынушылар арнайы төлеген) байланыс желісінің арналары арқылы жүзеге асырылады. 
Деректерді беру деп есептеу құралдарымен келесі өңдеу немесе өңдеуден кейінгі қос белгілер түрінде ұсынылған деректерді электр байланысы құралдарымен беруді қамтамасыз ететін электр байланысы танылады.
Интернет желісі деп элементтері TCP/IP хаттамасында негізделген бірыңғай мекенжайлық кеңістік арқылы бір-бірімен өзара байланысқан, пайдаланушыларға көптеген ақпараттық, бизнес ресурстарға және электрондық поштаға қол жеткізу мүмкіндігін ұсынатын ғаламдық ақпараттық жүйе ұғынылады.
3-бөлімнің 1.6-жолда ұтқыр байланыс қызметтеріне тасымалданатын ұтқыр телефондар (радиотелефон) бойынша хабарламаларды жіберу және қабылдау жөніндегі қызметтер кіреді. Мұндай телефондарда жалпы пайдаланымдағы телефон желілеріне немесе басқа ұтқыр телефондарға ену рұқсаты бар және жалпы пайдаланымдағы телефон желілеріне, оның ішінде факсимильді байланысқа тән барлық функцияларды орындайды.
Ұялы байланыс қызметтеріне ұялы байланыс операторының абоненттік қол жеткізу жабдықтарымен техникалық уйлесімділік талаптарына жауап беретін абоненттік құрылғыларды пайдалануға негізделген  жылжымалы радиобайланыс қызметтері жатады. Ұялы байланысқа: шұғыл қоңырауларды қоса алғанда, дауыстық байланыс қызметтері; қысқа мәтіндік хабарламаларды беру; роуминг ұялы байланыс операторының желісі пайдаланы отырып; тіркелген Интернет алғанда, Интернет желісіне қол жеткізу ( деректерді беру); бейнеқоңыраулар  және бейнеконференциялар; ұялы байланыс операторының желісін пайдалана отырып абонеттерге көрсетілетін өзге де қызметтер кіреді. Ұтқыр құрылғылар мен жабдықтарды іске асыру ұялы байланыс қызметтеріне жатпайды.
3-бөлімнің 1.7-жолда өзге де телекоммуникациялық қызметтерге телематикалық қызметтері, IP-телефония, зияткерлік желілер, көрсетілетін қызметтер технологиялық тұрғыдан басқа байланыс операторларының телекоммуникация желісіне қосу және жалғау бойынша телекоммуникация қызметтерін ұсынумен байланысты қызметтер, телекоммуникация желісіне абоненттік қолжетімділікті ұйымдастыру бойынша қызметтер, техникалық қызмет көрсету және жөндеу бойынша қызметтері (техникалық жабдықты, желінің инфрақұрылым элементтерін, өзге де жабдықты) қосылады. Сонымен қоса жабдықты (телекоммуникациялық жабдықты, желінің инфрақұрылым элементтерін, өзге де жабдықты) жалға беру бойынша қызметтер, байланыс операторлары үшін трафикті (интерконнекті) өткізу бойынша қызметтер және байланыс операторларының көлік желісі қолжетімділікті ұсыну бойынша қызметтер, байланыс арналарын жалға беруді ұсыну бойынша қызметтер жатады.
IP-телефонияға Интернет желісін немесе кез келген басқа IP-желісін халықаралық және қалааралық телефон сөйлесулерін ұйымдастыру және жүргізу және нақты уақыт режимінде факстерді беру құралы ретінде пайдалануға мүмкіндік беретін технология жатады. 
6. 4-бөлімнің 1-жолында есепті кезеңнің соңына тіркелген телефон желілерінің саны көрсетіледі. Тіркелген телефон желісі абоненттің соңғы жабдығын жалпы қолданыстағы коммутацияланатын желімен байланыстыратын және телефон стациясының жабдығында бөлінген порты бар белсенді желі болып табылады. Оған аналогты тіркелген телефон желілерінің, қызметтерді интеграциялаумен цифрлық желі (ИҚЦЖ) арналарының, тіркелген сымсыз байланыс абоненттерінің, жалпы қолданыстағы ақылы таксофондар және VoIP абоненттерінің санын қосу керек.
4-бөлімнің 2-жолда есепті жылдың соңына белсенді ұтқыр байланыс абоненттерінің саны көрсетіледі. 
4-бөлімнің 2.1-жолда есепті жылдың соңына цифрлық сондай-ақ, аналогтық барлық стандарттардың белсенді ұялы байланыс абоненттерінің саны көрсетіледі.
Есеп жылжымалы байланыс операторларымен жасалған шарт бойынша жүргізіледі, бұл жерде ескеретін мәселе GSM стандарттары бойынша абоненттерді есептеу SIM-карталар саны бойынша есептеледі. Бұған тек қана белсенді абоненттер, яғни қызметті соңғы үш ай ішінде кем дегенде бір рет қоңырау соғу немесе қабылдау, не болмаса SMS хабарлама алу және жөнелту немесе Интернетке қолжеткізу сияқты операцияларды жүзеге асыру үшін қызметті пайдаланғандар енеді.
4-бөлімнің 3-жолда сымды және сымсыз қолжетімділікпен тіркелген Интернет абоненттерінің барлық саны көрсетіледі. 
4-бөлімнің 3.1-жолда нөмірді терумен тіркелген (сымды) Интернет абоненттерінің санын және жоғары жылдамдықты кең жолақты қолжетімділікті пайдаланумен тіркелген (сымды) Интернет абоненттерінің санын қосқанда тіркелген (сымды) қолжетімділігі бар Интернет желісі абоненттерінің барлық саны көрсетіледі. Тек қана белсенді абоненттік қосылымдар, яғни Интернетке қосылу үшін соңғы 3 ай ішінде кем дегенде бір рет пайдаланғандар, сондай-ақ абоненттік қосылымға ай сайынғы төлемдерді жүйелі түрде жүргізушілер қосылады.
4-бөлімнің 3.2-жолда жүктеу жылдамдығы 256 килобит секундына кем емес жерсеріктік қолжетімділігі бар Интернет желісіне сымсыз кең жолақты қолжетімділікті пайдаланатын абоненттердің саны көрсетіледі.
4-бөлімнің 3.3-жолда жүктеу жылдамдығы 256 килобит секундына емес жылдамдығы бар жер үсті тіркелген сымсыз байланыс абоненттерінің саны көрсетіледі. Бұл көрсеткіш WiMax технологиясымен тіркелген байланыс желілерін және сымсыз тіркелген байланыс желілерін қамтиды, бірақ қолжетімділік нүктесі және сол сияқтылар арқылы уақытша пайдаланушыларды қоспайды.
4-бөлімнің 5-жолда есепті кезеңнің соңына ұялы жылжымалы байланыс желісі бойынша (мультимедия қызметі және Интернет желісіне шығуды қосқанда) деректерді беру қызметін пайдаланатын Интернет желісіне қатынауы бар белсенді ұялы байланыс абоненттерінің жалпы саны көрсетіледі.
Егер абонент биллингтік жүйелер деректерінің талдауында көрсетілген қызметті соңғы 3 айдың ішінде бір рет болсын пайдаланған болса, немесе алған болса, онда ол деректерді беру қызметтерінің белсенді пайдаланушысы болып табылады.
7. Есепті кезеңде (ай) қызметі болмаған кезде респондент бекітілген Респонденттердің жалпымемлекеттік статистикалық байқаулар бойынша бастапқы статистикалық деректерді ұсыну графигінде көрсетілген берілген есепті кезең үшін статистикалық нысандарды ұсынудың ең ерте мерзімдерінің аяқталу күнінен кешіктірмей белгіленген тәртіпте тиісті статистикалық нысандардың орнына қызметінің болмағандығы туралы хабарламаны қағаз жеткізгіште немесе электрондық түрде қызметінің болмау себебі мен аталған қызмет жүзеге асырылмайтын мерзімдерді көрсете отырып, Қазақстан Республикасы Статистика агенттігі төрағасының 2010 жылғы 9 шілдедегі № 173 бұйрығымен бекітілген, Нормативтік құқықтық актілерді мемлекеттік тіркеу тізілімінде № 6459 болып тіркелген Респонденттердің алғашқы статистикалық деректерді ұсыну қағидаларына 1-қосымшада келтірілген нысанға сәйкес ұсынады.
8.	Осы статистикалық нысанды тапсыру қағаз жеткізгіште немесе электрондық түрде жүзеге асырылады. Статистикалық нысанды электрондық түрде толтыру Қазақстан Республикасы Стратегиялық жоспарлау және реформалар агенттігі Ұлттық статистика бюросының интернет-ресурсында (https://cabinet.stat.gov.kz/) орналастырылған «Деректерді онлайн режимде жинау» ақпараттық жүйесі арқылы жүзеге асырылады.
9. Ескертпе: Х – бұл айқындама толтыруға жатпайды.
10. Арифметикалық-логикалық бақылау:
1) 2-бөлім:
2-баған ≤ 1-бағаннан;
4-баған ≤ 3-бағаннан.
2) 3-бөлім: 
2-баған ≤ 1-бағаннан әрбір жол үшін;
4-баған ≤ 3-бағаннан әрбір жол үшін;
1-жол = 1.1-1.7-жолдардан ∑ әрбір баған үшін;
1.1-жол = 1.1.1-1.1.3-жолдардан ∑ әрбір баған үшін;
1.6.1-жол ≤ 1.6-жолдан әрбір баған үшін; 
1.6.1.1-жол ≤ 1.6.1-жолдан әрбір баған үшін.
3) 4-бөлім:
2-баған ≤ 1-бағаннан әрбір жол үшін;
4-баған ≤ 3-бағаннан әрбір жол үшін;
1.1-жол ≤ 1-жолдан әрбір баған үшін;
3-жол = 3.1-3.3-жолдардан ∑ әрбір баған үшін;
4-жол ≤ 3-жолдан әрбір баған үшін;
5.1-жол ≤ 5-жолдан. әрбір баған үшін.

